पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना कर्फ्यू के चलते अब लोग मदद के लिए आगे आ रहे हैं, वहीं तमाम लोग ऐसे भी हैं, जो पशु-पक्षियों के लिए दाना-पानी का इंतजाम करने में जुटे हुए हैं। संगठनों का कहना है कि दाना-पानी जुटाना हम सबकी जिम्मेदारी है। कई संस्थाओं द्वारा पक्षियों के लिए घर-घर सकोरे रखवाने की मुहिम चलाई जा रही है।
संस्कृति महिला परिषद, चंदनबाला ग्रुप व कल्चुरी सेना द्वारा पक्षियों के दाना-पानी के लिए सकोरे रखे जाने की मुहिम एक पखवाड़ा से चलाई जा रही है। कलचुरी सेना के कौशल राय ने बताया कि संस्था के आह्वान पर करीब 200 परिवार घरों की छत व बरामदों आदि पर सकोरे रखकर रोज पानी-दाने की व्यवस्था करते हैं। कई अन्य संगठनों की अपील पर भी 300 घरों में सकोरे रखे गए हैं।
पक्षी विहार में आने लगे मोर
श्वेतांबर जैन समाज द्वारा लालघाटी महावीर गिरी पर बनाए गए पक्षी विहार स्तंभ पर मोर समेत कई अन्य पक्षियों का आगमन शुरू हो चुका है। इसके लिए यहां मंदिर समिति की ओर से बाजरा समेत कई अन्य प्रकार के अनाज रखे जाते हैं। अध्यक्ष राजेश तांतेड़ ने बताया कि पास में ही पानी के लिए सकोरे व एक होद की व्यवस्था भी की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn